|  |
| --- |
| Корпоративни комуникации |
| А1 България |
| 0882 201 218 |
| http://www.а1.bg |
| http://www.facebook.com/A1Bulgaria |

София,

16.09.2025 г.

**А1 с нова възможност за дарение през Моят А1**

**Клиентите вече могат да** **подкрепят социални каузи директно през дигиталната платформа**

* *Клиентите могат да даряват чрез услуги Select – безплатно или с лична месечна подкрепа.*
* *Каузите са на пет доказани организации – „За доброто“, „WWF България“, „Заедно в час“, „SOS Детски селища България“ и „Четири лапи“.*
* *Новата възможност надгражда дългогодишната политика за социална отговорност на компанията.*

А1 добавя към портфолиото си нова функционалност – [Дарение](https://www.a1.bg/select-donation) през Моят А1. Чрез дигиталната платформа клиентите могат да подкрепят социална кауза по лесен, сигурен и прозрачен начин – само с няколко клика. Дарението е достъпно за абонати на мобилни и фиксирани планове. Всеки може да активира безплатна позиция в услуги Select, при което А1 дарява по 5 лева (2,56 евро) месечно за избраната кауза. Потребителите могат и сами да даряват 5 (2,56 евро), 10 (5,11 евро) или 15 лева (7,67 евро) месечно извън безплатните позиции. Дарението се активира и управлява изцяло онлайн, като сумата и каузата могат да се променят по всяко време.

„В последните 30 години технологиите изцяло промениха начина, по който живеем и общуваме. Днес те дават възможност и за повече съпричастност. С новата услуга за дарения правим подкрепата за обществени каузи достъпна за всеки – само с няколко клика. Така Моят А1 не само улеснява управлението на услуги, но и дава шанс на клиентите ни да бъдат част от положителната промяна“, казва Симеон Донев, старши директор „Маркетинг“ в А1.

Каузите, които клиентите могат да изберат, са пет, а организациите, които стоят зад тях са доказали своя принос чрез стотици успешни кампании: Фондация „За доброто“ („Проект Светулка“ за по-добро детско здраве), „WWF България“ (устойчиво управление на гори и опазване на диви животни), фондация „Заедно в час“ (програма „Училища за пример“ за подобряване на начина на преподаване), „SOS Детски селища България“ (подкрепа на деца и подобряване на семейната среда) и фондация „Четири лапи“ (лечение, кастрация и защита на бездомни животни).

Даренията се обработват от фондация BCause, която гарантира прозрачност и отчетност. „Всяка от тези организации има доказан принос в различни сфери – образование, здравеопазване, права на децата, опазване на природата и защита на животните. Радваме се, че заедно с А1 даваме на хората още по-удобен начин да бъдат част от по-добро бъдеще“, допълва Елица Баракова, изпълнителен директор на фондация BCause.

Новата възможност в Моят А1 е част от отбелязването на 30-годишнината на А1. През това време компанията се утвърди не само като технологичен лидер, но и като активен корпоративен гражданин. Дарението през Моят А1 е естествено продължение на тези усилия и превръща дигиталното удобство в устойчив инструмент за добро.

Пълната информация за Дарението може да бъде намерена на [тази страница](https://www.a1.bg/select-donation).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*